title: Provedbena uredba Komisije (EU) 2018/1506 оd 10. listopada 2018. o izvanrednim mjerama potpore za sektore jaja i mesa peradi u Italiji

text:
                  11.10.2018

                  HR

                  Službeni list Europske unije

                  L 255/1

         PROVEDBENA UREDBA KOMISIJE (EU) 2018/1506
         оd 10. listopada 2018.
         o izvanrednim mjerama potpore za sektore jaja i mesa peradi u Italiji
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 220. stavak 1. točku (a),
         budući da:

                     (1)

                     U razdoblju od 30. travnja 2016. do 28. rujna 2017. Italija je potvrdila i prijavila 43 slučaja izbijanja visokopatogene influence ptica podtipa H5 i H7. Pogođene vrste su patke, purani, biserke te pilići, kokoši, mlade kokoši i kokoši nesilice vrste Gallus domesticus.

                     (2)

                     Italija je odmah i učinkovito poduzela sve potrebne mjere za zdravlje životinja i veterinarske mjere u skladu s Direktivom Vijeća 2005/94/EZ (2).

                     (3)

                     Italija je posebice poduzela mjere kontrole i praćenja i preventivne mjere te utvrdila zaražena i ugrožena područja („regulirana područja”) u skladu s provedbenim odlukama Komisije (EU) 2016/697 (3), (EU) 2017/155 (4), (EU) 2017/247 (5) (EU) 2017/263 (6), (EU) 2017/417 (7), (EU) 2017/554 (8), (EU) 2017/696 (9), (EU) 2017/780 (10), (EU) 2017/977 (11), (EU) 2017/1397 (12), (EU) 2017/1415 (13), (EU) 2017/1484 (14), (EU) 2017/1519 (15) (EU) i 2017/1593 (16).

                     (4)

                     Italija je obavijestila Komisiju da su nužne zdravstvene i veterinarske mjere primijenjene radi sprečavanja širenja bolesti i njezina iskorjenjivanja pogodile velik broj gospodarskih subjekata te da su ti subjekti pretrpjeli gubitke prihoda koji nisu prihvatljivi za financijski doprinos Unije u skladu s Uredbom (EU) br. 652/2014 Europskog parlamenta i Vijeća (17).

                     (5)

                     Komisija je 9. ožujka 2018. zaprimila službeni zahtjev Italije za djelomično financiranje određenih izvanrednih mjera u skladu s člankom 220. stavkom 3. Uredbe (EU) br. 1308/2013 za slučajeve izbijanja bolesti potvrđene u razdoblju od 30. travnja 2016. do 28. rujna 2017. Talijanska nadležna tijela svoj su zahtjev razjasnila i dokumentirala 1. lipnja 2018., 14. lipnja 2018., 22. lipnja 2018. i 11. srpnja 2018.

                     (6)

                     Kao posljedica primijenjenih mjera za zdravlje životinja i veterinarskih mjera iz uvodne izjave 3., produljena su razdoblja mirovanja, zabranjeno je smještanje ptica i ograničeno je kretanje na svim vrstama peradarskih gospodarstava na reguliranim područjima uspostavljenima nakon izbijanja visokopatogene influence ptica podtipa H5 i H7. To se odnosilo na sljedeće vrste: patke, purane, biserke te piliće, kokoši, mlade kokoši i kokoši nesilice vrste Gallus domesticus. To je dovelo do gubitka u proizvodnji rasplodnih jaja, jaja za konzumaciju i mesa peradi na tim gospodarstvima. Stoga je primjereno nadoknaditi gubitke nastale zbog uništenih jaja, prerađenih jaja i jaja smanjenog stupnja kakvoće te neuzgojenih životinja, dužeg uzgoja ili usmrćivanja.

                     (7)

                     U skladu s člankom 220. stavkom 5. Uredbe (EU) br. 1308/2013 Unija sudjeluje u financiranju izvanrednih mjera potpore tržištu u visini od 50 % troškova koje snosi Italija. Nakon razmatranja zahtjeva koji je zaprimila od Italije u pogledu slučajeva izbijanja bolesti potvrđenih u razdoblju od 30. travnja 2016. do 28. rujna 2017. Komisija bi trebala utvrditi maksimalne količine prihvatljive za financiranje za svaku izvanrednu mjeru potpore tržištu.

                     (8)

                     Kako bi se izbjegao rizik od prekomjerne naknade, paušalni iznos djelomičnog financiranja trebalo bi na temelju tehničkih i gospodarskih studija ili računovodstvenih dokumenata utvrditi na odgovarajućoj razini za svaku životinju i proizvod u skladu s kategorijama.

                     (9)

                     Kako bi se izbjegao rizik od dvostrukog financiranja, pretrpljeni gubici ne smiju biti prethodno nadoknađeni državnim potporama ili osiguranjem, a djelomično financiranje Unije u skladu s ovom Uredbom trebalo bi ograničiti na prihvatljive životinje i proizvode za koje nije primljen nikakav financijski doprinos Unije na temelju Uredbe (EU) br. 652/2014.

                     (10)

                     Opseg i trajanje izvanrednih mjera potpore tržištu predviđenih ovom Uredbom trebalo bi ograničiti na razinu koja je nužna za potporu tržištu. Konkretno, izvanredne mjere potpore tržištu trebale bi se primjenjivati samo na proizvodnju peradi i jaja na gospodarstvima smještenima na reguliranim područjima i za vrijeme trajanja mjera za zdravlje životinja i veterinarskih mjera utvrđenih u zakonodavstvu Unije i talijanskom zakonodavstvu, a koje se odnose na 43 slučaja izbijanja visokopatogene influence ptica potvrđena u razdoblju od 30. travnja 2016. do 28. rujna 2017. i na odgovarajuća regulirana područja.

                     (11)

                     Kako bi se osigurala fleksibilnost u slučaju da se broj životinja ili jaja prihvatljivih za naknadu razlikuje od maksimalnog broja utvrđenog u ovoj Uredbi koji se temelji na procjenama, naknada se uz određena ograničenja može prilagoditi ako se poštuje maksimalan iznos izdataka koje djelomično financira Unija.

                     (12)

                     Radi dobrog proračunskog upravljanja tim izvanrednim mjerama potpore tržištu, za djelomično financiranje Unije trebale bi biti prihvatljive samo one isplate korisnicima koje Italija izvrši najkasnije do 30. rujna 2019. Ne bi se trebao primjenjivati članak 5. stavak 2. Delegirane uredbe Komisije (EU) br. 907/2014 (18).

                     (13)

                     Radi osiguranja prihvatljivosti i ispravnosti isplata, Italija bi trebala provoditi ex ante kontrole.

                     (14)

                     Kako bi se Uniji omogućila provedba financijske kontrole, Italija bi trebala obavijestiti Komisiju o poravnanju plaćanja.

                     (15)

                     Kako bi Italija mogla odmah provoditi mjere utvrđene ovom Uredbom, ova bi Uredba trebala stupiti na snagu sljedećeg dana od dana objave u Službenom listu Europske unije.

                     (16)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Unija osigurava djelomično financiranje u visini od 50 % troškova koje snosi Italija za potporu tržištu rasplodnih jaja, jaja za konzumaciju i mesa peradi koje su znatno pogodila 43 slučaja izbijanja visokopatogene influence ptica podtipa H5 i H7 koje je u razdoblju od 30. travnja 2016. do 28. rujna 2017. zabilježila i prijavila Italija.

            Članak 2.
            Troškovi koje snosi Italija prihvatljivi su za djelomično financiranje Unije samo:

                        (a)

                        za vrijeme primjene mjera za zdravlje životinja i veterinarskih mjera utvrđenih u zakonodavstvu Unije i talijanskom zakonodavstvu iz Priloga i povezanih s razdobljem utvrđenim u članku 1.; i

                        (b)

                        za peradarska gospodarstva na koja se primjenjuju mjere za zdravlje životinja i veterinarske mjere i koja se nalaze na područjima navedenima u zakonodavstvu Unije i talijanskom zakonodavstvu iz Priloga („regulirana područja”); i

                        (c)

                        ako ih je Italija isplatila korisnicima najkasnije do 30. rujna 2019. Ne primjenjuje se članak 5. stavak 2. Delegirane uredbe (EU) br. 907/2014; i

                        (d)

                        ako za životinju ili proizvod za razdoblje navedeno u točki (a) nije primljena naknada u obliku državne potpore ili osiguranja ni financijski doprinos Unije na temelju Uredbe (EU) br. 652/2014.

            Članak 3.

               1.   Maksimalna razina djelomičnog financiranja Unije iznosi 11,1 milijun EUR, raščlanjeno kako slijedi:

                           (a)

                           za gubitak u proizvodnji peradi smještene na reguliranom području primjenjuju se sljedeći paušalni iznosi:

                                       i.

                                       0,11 EUR po rasplodnom jajetu obuhvaćenom oznakom KN 0407 11 00, uništenom, za najviše 2 320 318 jaja,

                                       ii.

                                       0,07895 EUR po rasplodnom jajetu obuhvaćenom oznakom KN 0407 11 00, prerađenom u proizvod od jaja, za najviše 2 935 380 jaja,

                                       iii.

                                       0,057 EUR po rasplodnom jajetu obuhvaćenom oznakom KN 0407 11 00, deklasiranom u hranu za kućne ljubimce, za najviše 190 000 jaja,

                                       iv.

                                       0,019 EUR po jajetu iz kaveznog uzgoja obuhvaćenom oznakom KN 0407 11 00 za najviše 5 788 593 jaja,

                                       v.

                                       0,02375 EUR po jajetu iz stajskog uzgoja obuhvaćenom oznakom KN 0407 11 00 za najviše 37 903 308 jaja,

                                       vi.

                                       0,085 EUR tjedno po tovnoj puri obuhvaćenoj oznakom KN 0105 99 30 za najviše 1 342 757 životinja,

                                       vii.

                                       0,129 EUR tjedno po tovnom puranu obuhvaćenom oznakom KN 0105 99 30 za najviše 2 397 112 životinja,

                                       viii.

                                       0,045 EUR tjedno po biserki obuhvaćenoj oznakom KN 0105 99 50 za najviše 194 548 životinja,

                                       ix.

                                       0,045 EUR tjedno po tovnom piliću obuhvaćenom oznakom KN 0105 94 00 za najviše 27 626 088 životinja,

                                       x.

                                       0,12385 EUR tjedno po tovnoj patki obuhvaćenoj oznakom KN 0105 99 10 za najviše 41 302 životinja,

                                       xi.

                                       0,085 EUR tjedno po kokoši nesilici iz kaveznog uzgoja obuhvaćenoj oznakom KN 0105 94 00 za najviše 176 000 životinja,

                                       xii.

                                       0,1065 EUR tjedno po kokoši nesilici iz stajskog uzgoja obuhvaćenoj oznakom KN 0105 94 00 za najviše 932 625 životinja,

                                       xiii.

                                       0,04 EUR tjedno po mladoj kokoši iz stajskog uzgoja obuhvaćenoj oznakom KN 0105 94 00 za najviše 414 900 životinja;

                           (b)

                           za gubitke povezane s dužim uzgojem zbog zabrane premještaja na reguliranim područjima primjenjuju se sljedeći paušalni iznosi po životinji:

                                       i.

                                       0,115 EUR tjedno po standardnoj mladoj kokoši obuhvaćenoj oznakom KN 0105 94 00 za najviše 400 553 životinja,

                                       ii.

                                       0,0995 EUR tjedno po standardnoj kokoši obuhvaćenoj oznakom KN 0105 94 00 za najviše 754 942 životinja;

                                       iii.

                                       0,0995 EUR tjedno po biserki obuhvaćenoj oznakom KN 0105 99 50 za najviše 1 277 životinja,

                                       iv.

                                       0,46 EUR tjedno po standardnom puranu obuhvaćenom oznakom KN 0105 99 30 za najviše 12 662 životinja,

                                       v.

                                       8,46 EUR po natprosječno velikom puranu obuhvaćenom oznakom KN 0105 99 30 za najviše 12 662 životinja;

                                       vi.

                                       0,2618 EUR tjedno po tovnoj patki obuhvaćenoj oznakom KN 0105 99 10 za najviše 7 700 životinja;

                           (c)

                           za usmrćivanje peradi na reguliranim područjima primjenjuju se sljedeći paušalni iznosi po životinji:

                                       i.

                                       0,5183 EUR po puri obuhvaćenoj oznakom KN 0105 12 00 za najviše 144 580 životinja,

                                       ii.

                                       1,03 EUR po puranu obuhvaćenom oznakom KN 0105 12 00 za najviše 186 080 životinja,

                                       iii.

                                       0,18375 EUR po piliću obuhvaćenom oznakom KN 0105 11 19 za najviše 37 000 životinja,

                                       iv.

                                       0,20875 EUR po piliću za poljoprivrednu proizvodnju obuhvaćenom oznakom KN 0105 11 19 za najviše 779 519 životinja;

                           (d)

                           za gubitak u proizvodnji rasplodnih životinja smještenih na reguliranim područjima primjenjuju se sljedeći paušalni iznosi po životinji:

                                       i.

                                       0,1815 EUR po tovnom piliću obuhvaćenom oznakom KN 0105 94 00 za najviše 853 692 životinja,

                                       ii.

                                       1,2225 EUR po puranu obuhvaćenom oznakom KN 0105 99 30 za najviše 48 050 životinja.

               2.   Ako broj životinja ili jaja prihvatljivih za naknadu premašuje maksimalan broj životinja ili jaja po stavci iz stavka 1., troškovi prihvatljivi za djelomično financiranje Unije mogu se prilagoditi po stavci i prijeći iznos koji proizlazi iz primjene maksimalnog broja po stavci, uz uvjet da ukupni iznos usklađenja ostane ispod 10 % maksimalne razine troškova koje djelomično financira Unija iz stavka 1.

            Članak 4.
            Italija provodi administrativne i fizičke kontrole u skladu s člancima 58. i 59. Uredbe (EU) br. 1306/2013 Europskog parlamenta i Vijeća (19).
            Italija posebno provjerava:

                        (a)

                        prihvatljivost podnositelja zahtjeva za potporu;

                        (b)

                        za svakog prihvatljivog podnositelja: prihvatljivost, količinu i stvarni gubitak u proizvodnji;

                        (c)

                        da nijedan prihvatljivi podnositelj zahtjeva nije primio sredstva iz drugih izvora za nadoknadu gubitaka iz članka 2. ove Uredbe.

                  Prihvatljivim podnositeljima zahtjeva za koje su administrativne kontrole dovršene potpora se može isplatiti prije dovršetka svih kontrola, a osobito kontrola onih podnositelja zahtjeva koji su odabrani za kontrole na terenu.
            Ako se prihvatljivost podnositelja zahtjeva ne potvrdi, potpora se vraća i primjenjuju se sankcije.

            Članak 5.
            Italija obavješćuje Komisiju o poravnanju plaćanja.

            Članak 6.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. listopada 2018.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 671.

            (2)  Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.).

            (3)  Provedbena odluka Komisije (EU) 2016/697 оd 4. svibnja 2016. o određenim zaštitnim mjerama u vezi s visoko patogenom influencom ptica podtipa H7N7 u Italiji (SL L 120, 5.5.2016., str. 35.).

            (4)  Provedbena odluka Komisije (EU) 2017/155 od 26. siječnja 2017. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 23, 28.1.2017., str. 25.).

            (5)  Provedbena odluka Komisije (EU) 2017/247 оd 9. veljače 2017. o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 36, 11.2.2017., str. 62.).

            (6)  Provedbena odluka Komisije (EU) 2017/263 оd 14. veljače 2017. o mjerama za smanjenje rizika i pojačanim biosigurnosnim mjerama te sustavima ranog otkrivanja u pogledu rizika koje predstavljaju divlje ptice za prijenos virusâ visokopatogene influence ptica na perad (SL L 39, 16.2.2017., str. 6.).

            (7)  Provedbena odluka Komisije (EU) 2017/417 od 7. ožujka 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 63, 9.3.2017., str. 177.).

            (8)  Provedbena odluka Komisije (EU) 2017/554 od 23. ožujka 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 79, 24.3.2017., str. 15.).

            (9)  Provedbena odluka Komisije (EU) 2017/696 od 11. travnja 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 101, 12.4.2017., str. 80.).

            (10)  Provedbena odluka Komisije (EU) 2017/780 od 3. svibnja 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 116, 5.5.2017., str. 30.).

            (11)  Provedbena odluka Komisije (EU) 2017/977 od 8. lipnja 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 146, 9.6.2017., str. 155.).

            (12)  Provedbena odluka Komisije (EU) 2017/1397 od 27. srpnja 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 197, 28.7.2017., str. 13.).

            (13)  Provedbena odluka Komisije (EU) 2017/1415 od 3. kolovoza 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 203, 4.8.2017., str. 9.).

            (14)  Provedbena odluka Komisije (EU) 2017/1484 od 17. kolovoza 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 214, 18.8.2017., str. 28.).

            (15)  Provedbena odluka Komisije (EU) 2017/1519 od 1. rujna 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 228, 2.9.2017., str. 1.).

            (16)  Provedbena odluka Komisije (EU) 2017/1593 od 20. rujna 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 243, 21.9.2017., str. 14.).

            (17)  Uredba (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (SL L 189, 27.6.2014., str. 1.).

            (18)  Delegirana uredba Komisije (EU) br. 907/2014 оd 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura (SL L 255, 28.8.2014., str. 18.).

            (19)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, 20.12.2013., str. 549.).

            PRILOG

               Regulirana područja i razdoblja iz članka 2.

            Dijelovi Italije i razdoblja utvrđeni u skladu s Direktivom 2005/94/EZ i definirani u sljedećim aktima:

                        —

                        Provedbena odluka Komisije (EU) 2016/697 оd 4. svibnja 2016. o određenim zaštitnim mjerama u vezi s visoko patogenom influencom ptica podtipa H7N7 u Italiji (SL L 120, 5.5.2016., str. 35.).

                        —

                        Provedbena odluka Komisije (EU) 2017/155 od 26. siječnja 2017. o izmjeni Priloga Provedbenoj odluci (EU) 2016/2122 o zaštitnim mjerama povezanima sa slučajevima izbijanja visokopatogene influence ptica podtipa H5N8 u određenim državama članicama (SL L 23, 28.1.2017., str. 25.).

                        —

                        Provedbena odluka Komisije (EU) 2017/247 оd 9. veljače 2017. o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 36, 11.2.2017., str. 62.).

                        —

                        Provedbena odluka Komisije (EU) 2017/263 оd 14. veljače 2017. o mjerama za smanjenje rizika i pojačanim biosigurnosnim mjerama te sustavima ranog otkrivanja u pogledu rizika koje predstavljaju divlje ptice za prijenos virusâ visokopatogene influence ptica na perad (SL L 39, 16.2.2017., str. 6.).

                        —

                        Provedbena odluka Komisije (EU) 2017/417 od 7. ožujka 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 63, 9.3.2017., str. 177.).

                        —

                        Provedbena odluka Komisije (EU) 2017/554 od 23. ožujka 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 79, 24.3.2017., str. 15.).

                        —

                        Provedbena odluka Komisije (EU) 2017/696 od 11. travnja 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 101, 13.4.2017., str. 80.).

                        —

                        Provedbena odluka Komisije (EU) 2017/780 od 3. svibnja 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 116, 5.5.2017., str. 30.).

                        —

                        Provedbena odluka Komisije (EU) 2017/977 od 8. lipnja 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 146, 9.6.2017., str. 155.).

                        —

                        Provedbena odluka Komisije (EU) 2017/1397 od 27. srpnja 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 197, 28.7.2017., str. 13.).

                        —

                        Provedbena odluka Komisije (EU) 2017/1415 od 3. kolovoza 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 203, 4.8.2017., str. 9.).

                        —

                        Provedbena odluka Komisije (EU) 2017/1484 od 17. kolovoza 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 214, 18.8.2017., str. 28.).

                        —

                        Provedbena odluka Komisije (EU) 2017/1519 od 1. rujna 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 228, 2.9.2017., str. 1.).

                        —

                        Provedbena odluka Komisije (EU) 2017/1593 od 20. rujna 2017. o izmjeni Priloga Provedbenoj odluci (EU) 2017/247 o zaštitnim mjerama povezanima sa slučajevima izbijanja visokopatogene influence ptica u određenim državama članicama (SL L 243, 21.9.2017., str. 14.).

                        —

                        odluka ministarstva zdravstva o proglašenju zaraze zbog slučajeva izbijanja visokopatogene ptičje gripe potvrđenih između 30. travnja 2016. i 28. rujna 2017.


title: Provedbena uredba Komisije (EU) 2018/1532 оd 12. listopada 2018. o neproduljenju odobrenja za aktivnu tvar dikvat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Provedbene uredbe Komisije (EU) br. 540/2011 (Tekst značajan za EGP.)

text:
                  15.10.2018

                  HR

                  Službeni list Europske unije

                  L 257/10

         PROVEDBENA UREDBA KOMISIJE (EU) 2018/1532
         оd 12. listopada 2018.
         o neproduljenju odobrenja za aktivnu tvar dikvat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Provedbene uredbe Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. i članak 78. stavak 2.,
         budući da:

                     (1)

                     Direktivom Komisije 2001/21/EZ (2) dikvat je uvršten u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari iz Priloga I. Direktivi 91/414/EEZ smatraju se odobrenima na temelju Uredbe (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari dikvat, kako je navedena u dijelu A Priloga Provedbenoj uredbi Komisije (EU) br. 540/2011, istječe 30. lipnja 2019.

                     (4)

                     Podnesena su dva zahtjeva za produljenje uvrštenja tvari dikvat u Prilog I. Direktivi 91/414/EEZ u skladu s člankom 4. Uredbe Komisije (EU) br. 1141/2010 (5) u roku predviđenom tim člankom.

                     (5)

                     Podnositelji zahtjeva dostavili su dodatnu dokumentaciju u skladu sa zahtjevima iz članka 9. Uredbe (EU) br. 1141/2010. Država članica izvjestiteljica utvrdila je da su zahtjevi potpuni.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 19. rujna 2014. Europskoj agenciji za sigurnost hrane („Agencija”) i Komisiji.

                     (7)

                     Agencija je izvješće o ocjeni produljenja dostavila na podnošenje primjedbi podnositeljima zahtjeva i državama članicama te je primljene primjedbe proslijedila Komisiji. Agencija je uz to sažetak dodatne dokumentacije učinila dostupnim javnosti.

                     (8)

                     Agencija je 12. studenoga 2015. Komisiji dostavila zaključak (6) o tome može li se očekivati da dikvat ispuni mjerila za odobravanje iz članka 4. Uredbe (EZ) br. 1107/2009. Agencija je utvrdila visok rizik za radnike, druge nazočne osobe i stanovništvo. Nakon objave tog zaključka Agencija i jedan od podnositelja zahtjeva proveli su tehničku raspravu o procjeni rizika od neprehrambene izloženosti. EFSA je u studenome 2017. obavijestila podnositelja zahtjeva da je procjena napravljena primjenom najprimjerenijeg znanstvenog pristupa, ali da Komisija može razmotriti potrebu za novom procjenom neprehrambene izloženosti dikvatu te ovlastiti ESMA-u da je provede. Komisija je ovlastila ESMA-u za tu novu procjenu neprehrambene izloženosti dikvatu 19. veljače 2018. Agencija je 17. travnja 2018. (7) potvrdila visok rizik za radnike, druge nazočne osobe i stanovništvo u svim scenarijima. Osim toga, utvrđeno je da postoji visok rizik za ptice (8).

                     (9)

                     Komisija je pozvala podnositelje zahtjeva da podnesu svoje primjedbe o zaključku Agencije, izjavi Agencije iz 2018. te o nacrtu izvješća o ponovnoj ocjeni u skladu s člankom 17. stavkom 1. Provedbene uredbe (EU) br. 1141/2010. Podnositelji zahtjeva podnijeli su primjedbe, koje su pažljivo pregledane.

                     (10)

                     Međutim, unatoč argumentima koje su iznijeli podnositelji zahtjeva, bojazni u pogledu tvari nisu uklonjene.

                     (11)

                     Slijedom toga, za jednu ili više reprezentativnih uporaba najmanje jednog sredstva za zaštitu bilja koje sadržava dikvat nije utvrđeno da ispunjava mjerila za odobravanje predviđena člankom 4. Uredbe (EZ) br. 1107/2009. Stoga je primjereno ne produljiti odobrenje za aktivnu tvar dikvat u skladu s člankom 20. stavkom 1. točkom (b) te uredbe.

                     (12)

                     Državama članicama trebalo bi dati dovoljno vremena da oduzmu odobrenja za sredstva za zaštitu bilja koja sadržavaju dikvat.

                     (13)

                     U slučaju sredstava za zaštitu bilja koja sadržavaju dikvat, ako države članice u skladu s člankom 46. Uredbe (EZ) br. 1107/2009 odobre razdoblje odgode, to bi razdoblje trebalo isteći najkasnije 4. veljače 2020.

                     (14)

                     Ovom se Uredbom ne sprečava podnošenje daljnjih zahtjeva za odobrenje dikvata u skladu s člankom 7. Uredbe (EZ) br. 1107/2009.

                     (15)

                     Stalni odbor za bilje, životinje, hranu i hranu za životinje nije donio mišljenje u roku koji je odredio njegov predsjednik. Provedbeni akt smatrao se potrebnim i predsjednik odbora podnio je nacrt provedbenog akta žalbenom odboru na daljnje razmatranje. Žalbeni odbor nije dostavio mišljenje,

               DONIJELA JE OVU UREDBU:

            Članak 1.
            Neproduljenje odobrenja aktivne tvari
            Odobrenje za aktivnu tvar dikvat ne produljuje se.

            Članak 2.
            Prijelazne mjere
            Države članice oduzimaju odobrenja za sredstva za zaštitu bilja koja kao aktivnu tvar sadržavaju dikvat najkasnije do 4. svibnja 2019.

            Članak 3.
            Razdoblje odgode
            Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju biti što kraća i moraju isteći najkasnije 4. veljače 2020.

            Članak 4.
            Izmjena Provedbene uredbe (EU) br. 540/2011
            U dijelu A Priloga Provedbenoj uredbi (EU) br. 540/2011 briše se redak 15. o dikvatu.

            Članak 5.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. listopada 2018.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Direktiva Komisije 2001/21/EZ od 5. ožujka 2001. o izmjeni Priloga I. Direktivi Vijeća 91/414/EEZ o stavljanju sredstava za zaštitu bilja na tržište radi uvrštavanja amitrola, dikvata, piridata i tiabendazola kao aktivnih tvari (SL L 69, 10.3.2001., str. 17.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).

            (6)  EFSA (Europska agencija za sigurnost hrane), 2015. Zaključak o stručnom pregledu procjene rizika od pesticida koji sadržavaju aktivnu tvar dikvat. EFSA Journal 2015.; 13(11):4308, 127 str.

            (7)  EFSA (Europska agencija za sigurnost hrane), 2018. Izjava o neprehrambenoj izloženosti za dikvat. EFSA Journal 2018.; 16(4):5260, 111 str.

            (8)  EFSA (Europska agencija za sigurnost hrane), 2015. Zaključak o stručnom pregledu procjene rizika od pesticida koji sadržavaju aktivnu tvar dikvat. EFSA Journal 2015.; 13(11):4308, 127 str.


title: Provedbena uredba Komisije (EU) 2018/1557 оd 17. listopada 2018. o izmjeni Provedbene uredbe (EU) 2016/1368 o utvrđivanju popisa ključnih referentnih vrijednosti koje se upotrebljavaju na financijskim tržištima u skladu s Uredbom (EU) 2016/1011 Europskog parlamenta i Vijeća (Tekst značajan za EGP.)

text:
                  18.10.2018

                  HR

                  Službeni list Europske unije

                  L 261/10

         PROVEDBENA UREDBA KOMISIJE (EU) 2018/1557
         оd 17. listopada 2018.
         o izmjeni Provedbene uredbe (EU) 2016/1368 o utvrđivanju popisa ključnih referentnih vrijednosti koje se upotrebljavaju na financijskim tržištima u skladu s Uredbom (EU) 2016/1011 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1011 Europskog parlamenta i Vijeća od 8. lipnja 2016. o indeksima koji se upotrebljavaju kao referentne vrijednosti u financijskim instrumentima i financijskim ugovorima ili za mjerenje uspješnosti investicijskih fondova i o izmjeni direktiva 2008/48/EZ i 2014/17/EU te Uredbe (EU) br. 596/2014 (1), a posebno njezin članak 20. stavak 1.,
         budući da:

                     (1)

                     Referentne vrijednosti važne su za određivanje cijene mnogih financijskih instrumenata i financijskih ugovora te za mjerenje uspješnosti mnogih investicijskih fondova. Doprinosi referentnim vrijednostima i upravljanje njima u mnogim su slučajevima podložni manipulacijama, a uključene osobe često se suočavaju sa sukobom interesa.

                     (2)

                     Kako bi njihova gospodarska uloga bila ispunjena, referentne vrijednosti moraju biti reprezentativne za predmetnu tržišnu ili gospodarsku stvarnost koju odražavaju. Ako bi referentne vrijednosti, primjerice međubankovne stope, prestale odražavati predmetno tržište postoji rizik od nepovoljnih učinaka na, među ostalim, cjelovitost tržišta, financiranje kućanstava (krediti i hipoteke) i poduzeća u Uniji.

                     (3)

                     Rizici za korisnike, tržišta i gospodarstvo Unije općenito su viši ako je visoka ukupna vrijednost financijskih instrumenata, financijskih ugovora i investicijskih fondova koji se pozivaju na određenu referentnu vrijednost. Uredbom (EU) 2016/1011 stoga su utvrđene različite kategorije referentnih vrijednosti i predviđeni dodatni zahtjevi za osiguranje cjelovitosti i robusnosti određenih referentnih vrijednosti koje se smatraju ključnima, uključujući ovlasti nadležnih tijela da pod određenim uvjetima zahtijevaju doprinošenje ključnoj vrijednosti ili upravljanje njome.

                     (4)

                     Provedbenom uredbom Komisije (EU) 2016/1368 (2) utvrđen je popis ključnih referentnih vrijednosti koje se upotrebljavaju na financijskim tržištima u skladu s Uredbom (EU) 2016/1011.

                     (5)

                     U skladu s člankom 20. stavkom 1. Uredbe (EU) 2016/1011 Komisija je ovlaštena donositi provedbene akte radi utvrđivanja i preispitivanja popisa ključnih referentnih vrijednosti najmanje svake dvije godine.

                     (6)

                     U skladu s člankom 20. stavkom 1. točkom (b) Uredbe (EU) 2016/1011 referentne vrijednosti mogu biti uvrštene na popis ključnih referentnih vrijednosti ako su ih, među ostalim, podnijeli doprinositelji od kojih je većina smještena u jednoj državi članici i priznate su kao ključne u toj državi članici.

                     (7)

                     Dana 22. siječnja 2018. švedsko nadležno tijelo („Finansinspektionen”) obavijestilo je Europsko nadzorno tijelo za vrijednosne papire i tržišta kapitala („ESMA”) o svojem prijedlogu za priznanje, u skladu s člankom 20. stavkom 1. točkom (b) Uredbe (EU) 2016/1011, stockholmske međubankovne ponudbene kamatne stope (Stockholm Interbank Offered Rate – „STIBOR”) kao ključne referentne vrijednosti jer je ona ključna u Švedskoj te se temelji na podnošenju doprinositeljâ od kojih je većina smještena u toj zemlji.

                     (8)

                     STIBOR je referentna stopa utemeljena na prosječnoj kamatnoj stopi po kojoj je određeni broj banaka koje su aktivne na švedskom tržištu novca spreman međusobno pozajmljivati neosigurana financijska sredstva prema različitim rokovima dospijeća. Dana 22. siječnja 2018. u tijelu doprinositelja STIBOR-a sudjelovalo je sedam banaka, od kojih je šest smješteno u Švedskoj i jedna u Danskoj.

                     (9)

                     U svojoj ocjeni koju je podnijelo ESMA-i nadležno tijelo Finansinspektionen zaključilo je da bi prestanak pružanja STIBOR-a ili njegovo pružanje na temelju ulaznih podataka odnosno tijela doprinositelja koji više nisu reprezentativni za predmetnu tržišnu ili gospodarsku stvarnost, doveo do znatnog nepovoljnog učinka na funkcioniranje financijskih tržišta u Švedskoj.

                     (10)

                     Procjena nadležnog tijela Finansinspektionen pokazuje da se STIBOR upotrebljava kao referentna vrijednost pri određivanju cijena OTC kamatnih izvedenica denominiranih u švedskoj kruni („SEK”) za zamišljeni nepodmireni iznos od 3 500 milijardi EUR. Gotovo jedna četvrtina obveznica denominiranih u švedskoj kruni kao referentnu vrijednost ima STIBOR te se om upotrebljava pri određivanju cijena 75 % ukupnih kredita švedskih kućanstava i nefinancijskih institucija. Ukupna vrijednost financijskih instrumenata i financijskih ugovora u kojima se kao referentna vrijednost primjenjuje STIBOR približno je osam puta veća od bruto nacionalnog proizvoda Švedske. STIBOR je stoga od ključne važnosti za financijsku stabilnost i cjelovitost tržišta u Švedskoj. U procjeni je zaključeno da bi prestanak pružanja ili nepouzdanost STIBOR-a mogao imati znatan nepovoljan učinak na funkcioniranje financijskih tržišta u Švedskoj i na trgovačka društva i potrošače jer se upotrebljava za kredite, potrošačke kredite i investicijske fondove.

                     (11)

                     Dana 23. veljače 2018. ESMA je Komisiji poslala svoje mišljenje u kojem je navela da je švedsko nadležno tijelo Finansinspektionen uzelo u obzir sve elemente i kriterije iz članka 20. stavka 3. Uredbe (EU) 2016/1011 i da je dostavilo kvantitativne podatke koji potkrepljuju priznavanje STIBOR-a kao ključne referentne vrijednosti te analitičku argumentaciju u kojoj je istaknuta ključna uloga STIBOR-a za švedsko gospodarstvo.

                     (12)

                     Provedbenu uredbu (EU) 2016/1368 trebalo bi stoga na odgovarajući način izmijeniti.

                     (13)

                     U svjetlu ključne važnosti STIBOR-a, njegove široke uporabe i uloge u raspodjeli kapitala u Švedskoj, ova bi Uredba trebala hitno stupiti na snagu.

                     (14)

                     Mjere predviđene ovom Uredbom u skladu su s mišljenjem Europskog odbora za vrijednosne papire,

               DONIJELA JE OVU UREDBU:

            Članak 1.
            Prilog Provedbenoj uredbi (EU) 2016/1368 zamjenjuje se tekstom iz Priloga ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. listopada 2018.

                  Za Komisiju

                  Predsjednik

               Jean-Claude JUNCKER

            (1)  SL L 171, 29.6.2016., str. 1.

            (2)  Provedbena uredba Komisije (EU) 2016/1368 оd 11. kolovoza 2016. o utvrđivanju popisa ključnih referentnih vrijednosti koje se upotrebljavaju na financijskim tržištima u skladu s Uredbom (EU) 2016/1011 Europskog parlamenta i Vijeća (SL L 217, 12.8.2016., str. 1.).

            PRILOG
            „

                     PRILOG
                     Popis ključnih referentnih vrijednosti u skladu s člankom 20. stavkom 1. Uredbe (EU) 2016/1011

                                 Br.

                                 Referentna vrijednost

                                 Administrator

                                 Lokacija

                                 1.

                                 Europska međubankovna ponudbena kamatna stopa (EURIBOR®)

                                 Europski institut za tržišta novca (EMMI)

                                 Bruxelles, Belgija

                                 2.

                                 Prekonoćni prosječni indeks eura (EONIA®)

                                 Europski institut za tržišta novca (EMMI)

                                 Bruxelles, Belgija

                                 3.

                                 Londonska međubankovna ponudbena kamatna stopa (LIBOR)

                                 Uprava za referentne vrijednosti ICE (IBA)

                                 London, Ujedinjena Kraljevina

                                 4.

                                 Stockholmska međubankovna ponudbena kamatna stopa (STIBOR)

                                 Udruga švedskih bankara (Svenska Bankföreningen)

                                 Stockholm, Švedska

               ”


title: Provedbena uredba Vijeća (EU) 2018/1653 od 6. studenoga 2018. o provedbi Uredbe (EU) 2017/2063 o mjerama ograničavanja s obzirom na stanje u Venezueli

text:
                  7.11.2018

                  HR

                  Službeni list Europske unije

                  L 276/1

         PROVEDBENA UREDBA VIJEĆA (EU) 2018/1653
         od 6. studenoga 2018.
         o provedbi Uredbe (EU) 2017/2063 o mjerama ograničavanja s obzirom na stanje u Venezueli
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2017/2063 od 13. studenoga 2017. o mjerama ograničavanja s obzirom na stanje u Venezueli (1), a posebno njezin članak 17. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 13. studenoga 2017. donijelo Uredbu (EU) 2017/2063 o mjerama ograničavanja s obzirom na stanje u Venezueli.

                     (2)

                     Trebalo bi izmijeniti obrazloženje za jednu osobu navedenu u Prilogu IV. Uredbi (EU) 2017/2063.

                     (3)

                     Prilog IV. Uredbi (EU) 2017/2063 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog IV. Uredbi (EU) 2017/2063 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. studenoga 2018.

                  Za Vijeće

                  Predsjednik

               H. LÖGER

            (1)  SL L 295, 14.11.2017., str. 21.

            PRILOG
            U Prilogu IV. Uredbi (EU) 2017/2063 unos 7. zamjenjuje se sljedećim:

                           Ime

                           Identifikacijski podaci

                           Razlozi

                           Datum uvrštenja

                           „7.

                           Diosdado Cabello Rondón

                           Datum rođenja: 15. travnja 1963.

                           Predsjednik Ustavotvorne skupštine i prvi potpredsjednik Ujedinjene socijalističke stranke Venezuele (PSUV). Sudjelovao je u ugrožavanju demokracije i vladavine prava u Venezueli, među ostalim upotrebom medija za prijetnje političkoj oporbi, drugim medijima i civilnom društvu te za javne napade na njih.

                           22.1.2018.”